121 



Mødet den ll te April. 



Herr Professor Jilrgensen meddeelte følgende Bemærkninger 

 med Hensyn til Bevægelsen af electriske Strømme. 



Som bekjendt sammenfattede Ørsted de Indvirkninger af 

 den electriske Strøm paa Magneten, der udgjorde det oprinde- 

 lige Indbold af hans Opdagelse, i Forestillingen om en rotatorisk 

 Bevægelse om Lederen. De Phænomener, Ampere strax efter 

 opdagede, syntes kim at ville slutte sig til denne Forestilling 

 naar de bleve betragtede som magnetiske, medens dog ingen 

 synlig magnetisk Virkning var tilstede. Ved Hjelp af de mecha- 

 niske Sætninger om Rotationsbevægelser, der i den nyere Tid, 

 navnlig af Poinsot (théorie nonvelle de la rotation des corps) 

 ere bragte til Klarhed, kan man imidlertid opfatte disse Phæno- 

 mener i den samme Forestilling, hvilket et Par enkelte Exempler 

 ville være tilstrækkelige til at vise. 



Naar et Legeme roterer om en bevægelig Hovedaxe, om 

 hvilken Centrifugalkræfterne ere i stadig Ligevægt, og om hvil- 

 ken Rotationen altsaa stræber at vedligeholde sig, og det da 

 paavirkes af en Dreiningskraft (hvad Poinsot kalder couple), der 

 stræber at bibringe det Rotation om en anden fast Axe, saa 

 vil Foreningen af de to Rotationer frembringe en Bevægelse af 

 Hovedaxen, der lader sig udlede af de almindelige mechaniske 

 Sætninger om Rotationers Sammensætning i Forening med 

 Hovedaxens Egenskab. Det vil her være tilstrækkeligt at be- 

 tragte Bevægelsen af en Hovedaxe, der kan dreie sig om et 

 fast Punkt. 



9 



